Sykehus fjernet bryster og eggstokker på feil grunnlag
Tilsynssaken mot Oslo universitetssykehus (OUS) opprettes etter at 21 kvinner som fikk operert bort brystene, eggstokkene – eller begge deler – har fått beskjed om at de ikke skulle ha vært operert, skriver Dagens Medisin. Pasientene ble operert mellom 2002 og 2014 på bakgrunn av en feiltolket gentest, slik at personer med en spesiell genvariant ble tilbudt operasjon på feil grunnlag. Les også: Sykehus opererte feil kne på pasient - får kritikk av Helsetilsynet– Vi oppretter tilsynssak mot Oslo universitetssykehus med utgangspunkt i denne konkrete saken. Gentesting er i seg selv kritisk diagnostikk med potensielt store konsekvenser, sier fylkeslege i Oslo og Akershus, Jan Petter Odden. Oslo universitetssykehus varslet imidlertid ikke Helsetilsynet før i februar i år, til tross for at feiltolkningen ble oppdaget allerede i 2014. Les også: Beruset kirurg opererte pasient Les også: Haukeland kreftopererte kvinne på feil sideLeder ved Avdeling for medisinsk genetikk ved OUS, Dag Undlien, sier til nettmagasinet at den alvorlige hendelsen var en glipp: – Det er rett og slett en glipp som vi ikke har noen unnskyldning for, og som vi beklager. Da saken kom opp i 2014, ble det diskutert om vi skulle melde til Helsetilsynet, men da ville vi vente med å melde fordi vi ville være sikre på om det faktisk var skjedd en feil, noe som krevde en del arbeid.
Fylkeslegen i Oslo og Akershus oppretter tilsynssak mot Oslo universitetssykehus, etter at pasienter fikk fjernet bryster og eggstokker etter feiltolking av gentester.